A logo with numbers and text

Description automatically generated

Eiropas Sociālā fonda Plus projekts Nr.4.1.2.6/1/24/I/001“Izglītības iespēju nodrošināšana ārstniecībā iesaistītajām personām”

**IETEIKUMI METODISKĀ LĪDZEKĻA**

**IZSTRĀDĀŠANAI UN NOFORMĒŠANAI**

**Rīga**

**2024**

**SATURS**

|  |  |  |
| --- | --- | --- |
| **1.** | **Vispārīgie noteikumi** ……………………………………………....................... | **3** |
| **2.** | **Metodiskā līdzekļa struktūra un saturiskais piepildījums** ………………….. | **3** |
|  | 2.1. Anotācija ……………………………………………………………………. | 3 |
|  | 2.2. Terminu skaidrojums …………………………………………...................... | 3 |
|  | 2.3. Saīsinājumu saraksts ………………………………………………………... | 4 |
|  | 2.4. Satura rādītājs …………………………………………………..................... | 4 |
|  | 2.5. Ievads …………………………………………………………...................... | 4 |
|  | 2.6. Metodiskā līdzekļa pamatdaļa ……………………………………………… | 4 |
|  | 2.7. Literatūras un avotu saraksts ……………………………………………….. | 5 |
|  | 2.8. Pielikumi …………………………………………………………………… | 5 |
| **3.** | **Metodiskā līdzekļa valodas stils un noformējums** .....………………………... | 5 |
|  | 3.1. Lappuses iekārtojums un numerācija …………………………..................... | 5 |
|  | 3.2. Pamatteksts un virsraksti …………………………………………………… | 6 |
|  | 3.3. Tabulas un attēli ……………………………………………………………. | 7 |
|  | 3.4. Attēlu noformējums ……………………………………………………….. | 8 |
|  | 3.5. Tabulu noformējums ……………………………………………………….. | 8 |
| **4.** | **Literatūras un avotu noformējums** …………………………………………… | **9** |
|  | 4.1. Grāmata, tās nodaļa, raksts ……………………………………..................... | 10 |
|  | 4.2. Žurnāls, tā raksts ……………………………………………………………. | 12 |
|  | 4.3. Laikraksts, tā raksts ………………………………………………………… | 12 |
|  | 4.4. Raksts konferences rakstu krājumā …………………………….................... | 12 |
|  | 4.5. Promocijas darbs, maģistra darbs, diplomdarbs,  bakalaura darbs vai nepublicēts ziņojums ..………………………………… | 13 |
|  | 4.6. Ārējie normatīvie akti ………………………………………………………. | 13 |
|  | 4.7. Iestādes publikācijas ………………………………………………………... | 14 |
|  | 4.8. Publikācijas tīmekļvietnē …………………………………………………… | 14 |
| **5.** | **Citāti un atsauces** ………………………………………………………………. | **15** |
|  | 5.1. Citātu pieraksts ……………………………………………………………... | 15 |
|  | 5.2. Atsauču noformēšana …………………………………………..................... | 16 |
| **6.** | **Atzinums par metodisko līdzekli**…………………………………………......... | **18** |

**1. VISPĀRĪGIE NOTEIKUMI**

1. “Ieteikumi metodiskā līdzekļa izstrādāšanai un noformēšanai” sagatavoti saskaņā ar Ministru kabineta 2023.gada 19.decembra noteikumiem Nr.803 “Eiropas Savienības kohēzijas politikas programmas 2021.-2027.gadam 4.1.2. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju” 4.1.2.6. pasākuma “Uzlabot izglītības iespējas ārstniecības personām, t. sk. uzlabojot tālākizglītības pieejamību” īstenošanas noteikumi” un Projektā paredz vienotas prasības metodisko līdzekļu izstrādāšanai un noformēšanai.

2. Metodiskais līdzeklis izstrādājams neformālās izglītības programmai atbilstoši noslēgtajam līgumam, nodrošinot nozares specifikas analīzi, kā arī jaunāko zinātnisko pētījumu un pamatnostādņu izklāstu.

**2. METODISKĀ LĪDZEKĻA STRUKTŪRA UN**

**SATURISKAIS PIEPILDĪJUMS**

3. Metodiskajam līdzeklim ir noteikta šāda struktūra:

3.1. titullapa;

3.2. anotācija;

3.3. satura rādītājs;

3.4. saīsinājumu un nosacīto apzīmējumu saraksts;

3.5. ievads;

3.6. metodiskā līdzekļa izklāsta pamatdaļa (nodaļas, apakšnodaļas);

3.7. izmantotās literatūras un avotu saraksts;

3.8. pielikumi, ja nepieciešami.

**2.1. Anotācija**

4. Anotācijā autors sniedz vispārēju ieskatu par izstrādāto metodisko līdzekli kopumā, sniedzot īsu, loģiski sakārtotu pārskatu, atklājot tā būtību un norādot mērķauditoriju, kam izdevums paredzēts.

5. Anotācijā norāda metodiskā līdzekļa autoru, tēmu, izdevuma izstrādes mērķi un uzdevumus, teorētisko pamatojumu, metodes, īsi raksturo galvenos rezultātus un no tiem tieši izrietošos secinājumus vai hipotēzi, vai pētījuma jautājumu (ja attiecināms). Anotācijā nedrīkst lietot citējumus. Anotācijas apjoms ir 850-1500 rakstu zīmes, ieskaitot intervālus.

6. Anotācijas neietilpst darba lappušu kopējā skaitā, tās nav jānumurē un nav jānorāda saturā.

**2.2. Terminu skaidrojums**

7. Terminu skaidrojums ir nepieciešams tad, ja metodiskajā līdzeklī izmantoti vairāk par desmit terminiem, kurus būtiski skaidrot atsevišķi, nevis atbilstošā vietā izdevuma tekstā. Terminu sarakstu veido alfabēta secībā, katrai vienībai atvēlot savu rindu.

8. Ja termina skaidrojums nav metodiskā līdzekļa autora formulēts, jānorāda atsauce uz izmantoto avotu.

**2.3. Saīsinājumu saraksts**

9. Metodiskajā līdzeklī nav jāatrunā latviešu valodas normām atbilstoši Valsts kancelejas un/vai Latvijas Zinātņu akadēmijas Terminoloģijas komisijas apstiprinātie saīsinājumi. Saīsinājumu sarakstā tiek uzskaitīti izdevuma autora veidoti saīsinājumi vai abreviatūras, sakārtojot tās alfabēta secībā un katrai vienībai atvēlot savu rindu.

10. Saīsinājumu saraksts neietilpst darba lappušu kopējā skaitā, tas nav jānumurē un nav jānorāda saturā.

**2.4.** **Satura rādītājs**

11. Satura rādītājā kā pirmo iekļauj darba ievadu, kam seko visu daļu, nodaļu un apakšnodaļu nosaukumi to numerācijas secībā, literatūras saraksts un pielikumi. Katram virsrakstam norāda atbilstošās sadaļas sākuma lappuses numuru.

**2.5. Ievads**

12. Ievads ir metodiskā līdzekļa vizītkarte, kam jāieinteresē potenciālā mērķauditorija, sniedzot izpratni par izdevuma saturu, atklājot metodiskā līdzekļa sistematizētu koncepciju, kas dod vispārēju ieskatu izdevumā un aplūkojamajos jautājumos vai problēmā. Tā apjoms ir 1-2 lappuses.

13. Ievadā metodiskā līdzekļa autors:

13.1. atklāj metodiskajā līdzeklī aplūkojamās tēmas vai pētāmās problēmas teorētisko un praktisko pamatojumu un/vai tās novitāti, pamatojot izdevuma aktualitāti un nozīmību;

13.2. nosaka metodiskajā līdzeklī iekļautās tēmas ierobežojumus, ja nav iespējams veikt visu tās izpēti;

13.4. formulē metodiskā līdzekļa mērķi un tā sasniegšanai veicamos uzdevumus.

**2.6. Metodiskā līdzekļa pamatdaļa**

14. Metodiskā līdzekļa pamatdaļa ir izdevuma galvenā daļa. Tās apjomam jābūt 75-80% no izdevuma kopapjoma.

15. Metodiskā līdzekļa pamatdaļas uzdevums ir sistematizētā veidā sniegt izdevuma tēmas un/vai pētāmās problēmas teorētisko un praktisko pamatojumu. Pamatdaļai var būt vairākas nodaļas, kas sadalītas apakšnodaļās, ja nepieciešams. Nodaļu un apakšnodaļu skaits izriet no metodiskā līdzekļa apjoma un satura, nodrošinot visu nodaļu un apakšnodaļu savstarpēju saikni un atbilstību tēmai un/vai aplūkojamajai problēmai. Satura ziņā apjomīgāku metodisko līdzekli ieteicams strukturēt ne vairāk kā trīs nodaļās. Visām izdevuma daļām un nodaļām jābūt pēctecīgām un saturiski vienotām.

16. Metodiskajā līdzeklī jāizmanto jaunākās atziņas no autora oriģināldarbiem, priekšlasījumiem, no rakstiem zinātniskos izdevumos, klīniskās prakses piemēri un to analīze, kā arī jāiekļauj ilustratīvais materiāls, kas izkārtojams tabulās, shēmās, attēlos u.tml.

17. Metodiskajā līdzeklī jāiekļauj gan jaunākās zinātniskās literatūras un avotu apskats un analīze, gan pētījumu un / vai jomas pamatnostādņu analīze, kā arī jāatspoguļo to ieviešanas metodoloģiskais pamats.

**2.7. Literatūras un avotu saraksts**

18. Literatūras un avotu sarakstu izveido, ievērojot bibliogrāfijas nozarē pieņemtās prasības (*skat. 4.nodaļu „V. Literatūras un avotu noformējums”*).

**2.8. Pielikumi**

19. Pielikumus, ja tie nepieciešami, bet nevar tikt iekļauti izdevuma pamatdaļā, piemēram, sava apjoma dēļ, ievieto aiz literatūras un avotu saraksta un atdala ar titullapu *Pielikumi*, tās numuru norādot satura rādītājā. Pielikuma lapas numurē, secīgi turpinot Metodiskajā līdzeklī iekļauto lapu numerāciju.

20. Visus pielikumus numurē un nosauc. Numerācijai izmanto arābu ciparus. Pierakstu veic lapas augšējā labajā malā slīprakstā (*Italic*), piemēram, *1.pielikums, 2.pielikums*, bet nosaukumu raksta trekninātiem (*Bold*) burtiem lappuses centrā. Aiz nosaukuma punktu neliek.

**3. METODISKĀ LĪDZEKĻA VALODAS STILS UN**

**NOFORMĒJUMS**

21. Metodiskais līdzeklis rakstāms latviešu literārajā valodā, nodrošinot:

21.1. precīzu, skaidru, loģisku un konkrētu domas izklāstu, katru jaunu domu rakstot jaunā rindkopā un nodrošinot teksta jēdzienisko veselumu;

21.2. zinātniskās valodas stila lietojumus;

21.3. precīzu ortogrāfiju un interpunkcijas normu ievērošanu.

22. Zinātniskās valodas stilu raksturo:

22.1. darbības vārdu īstenības izteiksmes ciešamās kārtas izmantojums, piemēram, *Metodiskajā līdzeklī tiek apskatīts…; analīzes rezultātā secināts, ka ...* u.tml.;

22.2. strukturēta, pārdomāta informācija, minot faktus, veicot to analīzi, izdarot secinājumus, kas ir tiešā kontekstā ar metodiskajam līdzeklim izvirzīto mērķi, hipotēzi (ja tāda ir formulēta) un uzdevumiem;

22.3. loģiska pāreja no viena jautājuma uz citu, no vienas nodaļas uz nākamo, izvairoties no subjektivitātes un bezmērķīgas aprakstīšanas;

22.4. emocionāli neitrālu valodas izteiksmes līdzekļu un precīzas terminoloģijas lietojums, koncentrējoties uz galveno, neanalizējot informāciju un datus, kas neattiecas uz metodiskā līdzekļa tēmu vai nodaļā aplūkojamo jautājumu/problēmu;

22.5. valodas un pareizrakstības normu ievērošana;

22.6. teksta un izteiksmes precizitāte, skaidrība, loģika, skaidri nodalot pierādītus, droši konstatētus faktus vai likumības no pieņēmumiem, prognozēm, hipotēzēm;

22.7. plašu saliktu teikumu, īpaši saliktu pakārtotu teikumu, izmantošana;

22.8. iespraudumu un savrupinājumu lietojums;

22.9. skaitļu no 1 (viens) līdz 9 (deviņi) rakstība vārdiem.

**3.1. Lappuses iekārtojums un** **numerācija**

23. Katra jauna rindkopa jāsāk rakstīt ar 1 (viena) centimetra atkāpi no lapas laukuma kreisās malas.

24. Lappušu numerācijai izmanto arābu ciparus. Lappuses numuru liek lappuses apakšā pa vidu, sākot ar *Ievadu*. Uz titullapas, satura lapas un anotācijas lapām lappuses numuru neliek, bet lappuses ieskaita kopējā darba apjomā.

25. Teksta malas izlīdzina no abām pusēm, ievērojot šādus malu attālumus:

25.1. no lappuses kreisās malas – 30 mm.;

25.2. no lappuses labās malas – 20 mm.;

25.3. no lappuses augšas un apakšas – 20 mm (*skat. 1.attēlu*).

20 mm

20 mm

30 mm

20 mm

*1. attēls.* **Teksta izvietojums lappusē**

26. Lappuse nedrīkst beigties tikai ar virsrakstu, tam noteikti jāseko vismaz divām teksta rindām. Jaunā lappusē nedrīkst būt arī tikai viena rinda, tad tā ir jāizņem vai arī jāpapildina vismaz līdz divām pilnām rindām.

**3.2. Pamatteksts un virsraksti**

27. Metodisko līdzekli noformē datorsalikumā:

27.1. pamatteksta rakstībā un noformējumā izmanto *Times New Roman* 12 izmēra taisnus, netrekninātus un neslīpinātus burtus un ievēro 1,5 cm rindstarpas;

27.2. virsrakstus noformē šādi:

27.2.1. daļu virsrakstu – pirmā līmeņa virsraksti – rakstībā izmanto *Times New Roman (Bold)* 18 izmēra burtus;

27.2.2. nodaļu virsrakstu rakstībā – otrā līmeņa virsraksti – *Times New Roman (Bold)* 16 izmēra trekninātos (*Bold*) lielos (*Uppercase*) burtus;

27.2.3. apakšvirsrakstu rakstībā – trešā līmeņa virsraksti – *Times New Roman* 14 izmēra trekninātos (*Bold*) burtus;

27.2.4. nenumurētu apakšvirsrakstu rakstībā – ceturtā līmeņa virsraksti – *Times New Roman (Bold)* 12 izmēra burtus (*skat. 2. attēlu*).

1. **DAĻAS VIRSRAKSTS**
   1. **Nodaļas virsraksts**

**1.1.1. Apakšnodaļas virsraksts**

**Nenumurētais apakšvirsraksts**

18.izmēra burti

16.izmēra burti

14.izmēra burti

12.izmēra burti

*2. attēls.* **Virsrakstu līmeņi, pieraksts un izkārtojums lappusē**

28. Pirmā un otrā līmeņa virsrakstus centrē, bet trešā un ceturtā līmeņa virsrakstus izkārto lapas kreisajā malā. Virsrakstu numerācijā – izņemot šādas metodiskā līdzekļa daļas ar pirmā līmeņa virsrakstiem, ko nenumurē: *Anotācija, Ievads, Secinājumi un priekšlikumi, Nobeigums, Termini, saīsinājumi un apzīmējumi, Izmantotā literatūra un avoti, Pielikumi* – izmanto daudzpakāpju numerāciju. Virsrakstā neizmanto saīsinājumus, vārdus nepasvītro un nedala zilbēs pārnešanai jaunā rindā. Aiz virsraksta punktu neliek.

29. Metodiskā līdzekļa strukturēšanai izmanto šādas atstarpes:

29.1. augstākas pakāpes virsrakstu no zemākas pakāpes virsraksta atdala ar 8 (astoņu) punktu atstarpi;

29.2. virsrakstu no iepriekšējā teksta atdala ar dubultu 10-12 punktu atstarpi;

29.3. virsrakstu no teksta, kas tam seko, atdala ar 12 punktu atstarpi;

29.4. nenumurētos virsrakstus no pamatteksta ar atstarpi neatdala, bet tekstu sāk rakstīt jaunā rindā.

30. Katru jaunu metodiskā līdzekļa daļu sāk rakstīt jaunā lappusē, bet nodaļas un apakšnodaļas secīgi izkārto lappusē kā turpinājumu vienlaidu tekstam, ievērojot atstarpes.

**3.3. Tabulas un attēli**

31. Metodiskajā līdzeklī izmantojamās shēmas, zīmējumi, diagrammas, grafiki, kartes un fotogrāfijas tiek sauktas par attēliem.

32. Tabulas, attēlus un formulas nosauc un numurē katras nodaļas ietvaros, izmantojot arābu ciparus un divkāršo numerāciju, ja metodiskajam līdzeklim ir vairāk par vienu nodaļu, piemēram, *3.1.tabula, 3.1. attēls, 3.1.formula:*

32.1. pirmais skaitlis norāda nodaļas numuru;

32.2. otrais skaitlis – tabulas numuru nodaļā.

33. Tabulās, attēlos un formulās iekļautā informācija jāanalizē. Pamattekstā jābūt norādēm uz tabulām, attēliem, formulām un pielikumiem, ja tādi pievienoti.

34. Tabulām, attēliem, formulām, kas nav pašu veidotas, bet ņemtas no kāda literatūras avota, aiz tabulas, attēla vai formulas virsraksta kvadrātiekavās norāda pirmavota numuru no metodiskā līdzekļa literatūras saraksta, tad liek komatu un norāda pirmavota lappusi, informāciju slīpinot (*Italic*), bet netrekninot – [*1, 54*]. Gan tabulas, attēla un formulas nosaukumam, gan pašai tabulai, attēlam un formulai jābūt vienā lappusē. Atsauces izvieto rindkopas beigās tūlīt pēc pirmās norādes uz tabulu, attēlu, formulu vai pielikumu, piemēram, šādi:

34.1. „X mācību kursu kvalitātes raksturojums uzrādīts 1.1. tabulā / 1.1.attēlā / 1.1.formulā / 1. pielikumā”;


34.2. „X mācību kursu kvalitāti analīzē katra kursa noslēgumā (*skat. 1.1. tabulu*) / (*skat. 2.1. attēlu*) / (*skat. 2.1. formulu*) / (*skat. 1. pielikumu*)”.

**3.4. Attēlu noformējums**

35. Attēla numuru un tā nosaukumu raksta zem attēla un centrē.

36. Attēla numuru un vārdu *attēls* raksta slīprakstā (*Italic*), aiz tā liek punktu un raksta attēla nosaukumu – neslīpināti, bet treknināti (*Bold*). Aiz attēla nosaukuma punktu neliek (*skat. paraugu*).

PARAUGS



*1.1. attēls.* **Latvijas novadu shematisks attēlojums** [38, 5]

****

*1.2. attēls.* **Iedzīvotāju skaits Latvijā 1995. - 2005. g., tūkst.** [38, 5]

**3.5. Tabulu noformējums**

37. Tabulas numuru raksta arābu cipariem virs tabulas, augšējā labajā stūrī, ar 12 izmēra slīpinātiem (*Italic*) burtiem.

38. Tabulas virsrakstu raksta zem tabulas numura, bet virs tabulas trekninātiem (*Bold*) 12 izmēra burtiem uncentrē, virsraksta beigās punktu neliek. Aiz tabulas virsraksta kvadrātiekavās norāda tabulas pirmavota numuru.

39. Tabulas saturu sadala ailēs un apakšailēs, ja nepieciešams, un tās nosauc. Ailes un apakšailes nosaukumu sāk rakstīt ar lielo burtu. Tabulās rādītājus uzrāda dinamiskā rindā (*skat. tabulas paraugu*).

PARAUGS

*1.1. tabula*

**Tabulas noformējums** [1, 54]

|  |  |  |  |
| --- | --- | --- | --- |
| **Nr. p. k.** | **Docētāju amatu nosaukumi** | | **Skaits** |
| **Pilns nosaukums** | **Saīsinātais nosaukums** |
| **1.** | **2.** | **3.** | **5.** |
| 1. | Asistents, asistente | asist. | 7 |
| 2. | Lektors, lektore | lekt. | 12 |

40. Attālums starp tabulas virsrakstu un tabulu ir 6 (seši) punkti, starp tekstu līdz tās virsrakstam un tekstu, kas seko zem tabulas, – 12 punkti.

41. Ja tabula jāturpina arī nākamajā lappusē, tad nākamās lappuses labajā malā raksta: *1. tabulas turpinājums.* Paredzot šādu nepieciešamību, tabulās zem tabulas *galvas* jāiekļauj papildaili ar tabulas *galvas* kolonnu numerāciju, lai tabulas turpinājumu nākamajā lappusē nebūtu jāsāk ar tabulas *galvu*. Tabulā ievietoto papildaili raksta ar trekninātiem (*Bold*) 8 izmēra arābu cipariem, aiz tiem liekot punktu (*skat. tabulas turpinājuma paraugu*);

PARAUGS

*1.1. tabulas turpinājums*

|  |  |  |  |
| --- | --- | --- | --- |
| **1.** | **2.** | **3.** | **5.** |
| 3. | Docents, docente | doc. | 4 |
| 4. | Asociētais profesors, asociētā profesore | asoc. prof. | 1 |
| 5. | Profesors, profesore | prof. | 3 |

**4. LITERATŪRAS UN AVOTU NOFORMĒJUMS**

42. Visiem literatūras sarakstā iekļautajiem darbiem jābūt citētiem konkrētā metodiskā līdzekļa tekstā, bet visiem tekstā minētajiem darbiem ir jābūt literatūras sarakstā.

43. Literatūras un avotu sarakstu kārto alfabēta secībā pēc autora uzvārda pirmā burta un numurē. Ja sarakstā ir viena autora vairāki darbi, tos kārto dilstošā hronoloģiskā secībā atbilstoši darba izdošanas gadam.

44. Izmantotos avotus literatūras sarakstā uzrāda alfabētiskā secībā, grupētus pa valodām:

44.1. vispirms alfabēta secībā uzrāda latviešu valodā izdoto autoru darbus,

44.2. tad alfabēta secībā grupē ārzemju autoru darbus un izdevumus, kuru rakstībā izmantoti latīņu burti,

44.3. noslēgumā alfabēta secībā grupē to autoru darbus un izdevumus, kuru rakstībā izmantoti slāvu alfabēta *Kiriļicas* burti.

**4.1. Grāmata, tās nodaļa, raksts**

45. Ja tiek izmantota g r ā m a t a, kurai ir viens autors, tad pieraksts ir šāds:

Grāmatas autora uzvārds nominatīvā, vārda iniciālis. Izdošanas gads iekavās. Grāmatas nosaukums slīprakstā (*Italic*). Izdošanas vieta: Izdevniecība.

46. Vācu valodā izdotās grāmatas nosaukumā, kas rakstāms slīprakstā (*Italic*), katru patstāvīgu vārdu raksta ar lielo sākumburtu.

P I E M Ē R S

Viena autora grāmata

1. Pētersons, E. (1931). *Vispārīgā didaktika*. Rīga: A. Gulbja izdevniecība.
2. Mollenhauer, K. (2003). *Vergessene Zusammenhänge*. Über Kultur und Erziehung. Weinheim und München: Juventa Verlag.
3. Petty, G. (2004). Teaching today (3ͬ ͩ ed.). UK: Nelson Thornes Ltd.
4. Крайг, Г. (2000). *Психология развития*. Санкт-Петербург: Питер.

47. Ja grāmatu sarakstījis autoru kolektīvs, tad:

47.1. uzrāda visus autorus, ja to skaits ir mazāks vai vienāds ar trīs,

47.2. uzrāda pirmos divus autorus un pēdējā autora uzvārdu un iniciāli, aiz otrā autora uzvārda un iniciāļa liekot daudzpunkti.

P I E M Ē R S

Autoru kolektīva grāmata

1. Beļčikovs, I., Praude, V. (1996). *Menedžments*. Rīga: Vaidelote.
2. Gough, D. A., Kiwan, D., & Sutcliffe, K. (2003). *A systematic map and synthesis review of the effectiveness of personal development planning for improving student learning*. London: EPPI-Centre, Social Science Research Unit.
3. Johnson, L., Lewis, ... Smith, P. (2005). *How far is far?* London: McMillan.

48. Ja tiek izmantota grāmatas n o d a ļ a vai r a k s t s autora/-u sastādītā grāmatā/rakstu krājumā, tad pieraksts izdevumiem,

48.1. kas publicēts latviešu valodā, ir šāds:

Nodaļas/Raksta autora/-u uzvārds nominatīvā, iniciālis. (Grāmatas/Rakstu krājuma izdošanas gads). Nodaļas/Raksta nosaukums. Grāmatas/Rakstu krājuma sastādītāja uzvārds, iniciālis., (Sast.), Grāmatas/Rakstu krājuma nosaukums slīprakstā (*Italic*) (lappuses, kurās nodaļa/raksts publicēts grāmatā/rakstu krājumā). Publicēšanas vieta: Izdevniecība.

P I E M Ē R S

Grāmatas n o d a ļ a vai r a k s t s

Tiļļa, I. (2006). Skolēnu, skolotāju, studentu un docētāju sociālkultūras kompetences pilnveide. Maslo, I. (Sast.), *No zināšanām uz kompetentu darbību* (65.–71.lpp.). Rīga: LU

48.2. kas publicēts angļu valodā, ir šāds:

Nodaļas/Raksta autora/-u uzvārds nominatīvā, iniciālis. (Grāmatas/Rakstu krājuma izdošanas gads). Nodaļas/Raksta nosaukums. In Grāmatas/Rakstu krājuma redaktora iniciālis, uzvārds, (*Ed./ Eds*.)\*, Grāmatas/Rakstu krājuma nosaukums slīprakstā (*Italic*) (lappuses, kurās nodaļa/raksts publicēts grāmatā/rakstu krājumā). Izdošanas vieta: Izdevniecība. *\* Ja vairāki sastādītāji, tad lieto – (Eds.)*

P I E M Ē R S

Moir, J. (2009). Personal development planning in higher education: Localised thinking for a globalised world. In J.M. Resende & M. M. Vieira (Eds.), *The crisis of schooling? Learning, knowledge and competencies in modern societies* (pp.25–48). Newcastle upon Tyne: Cambridge Scholars Press.

48.3. kas publicēts vācu valodā, ir šāds:

Nodaļas/Raksta autora/-u uzvārds nominatīvā, iniciālis. Grāmatas/Rakstu krājuma izdošanas gads). Nodaļas/Raksta nosaukums. In Grāmatas/Rakstu krājuma sastādītāja/ redaktora iniciālis, uzvārds, (Hrsg.), Grāmatas/Rakstu krājuma nosaukums slīprakstā (*Italic*) (\*izdevuma numurs, ja izdots atkārtoti) (lappuses, kurās nodaļa/raksts publicēts grāmatā/rakstu krājumā). Izdošanas vieta: Izdevniecība.

P I E M Ē R S

Kieseritzky, H., & Schwabe, M. (2005). Gruppenimprovisation als musikalische Basisarbeit. In R.-D.Kraemer, & W.Rudiger, (Hrsg.), *Ensemblespiel und Klassenmusizieren in Schule und Musikschule: ein Handbuch für die Praxis* (\*2.unveränderte Auflage) (S.155–175). Augsburg: Wiβner.

49. Ja tiek izmantota e-g r ā m a t a, tad pieraksts izdevumam ir šāds:

Autora uzvārds, iniciālis. (Izdošanas gads). Grāmatas nosaukums slīprakstā (*Italic*). Izdevējs, e-ISBN numurs. Skatīšanas datums *from http* adrese. DOI.

P I E M Ē R S

E-grāmata

Lennon, T. M., & Stainton, R. J. (Eds.). (2008). *The Achilles of rationalist psychology, Volume 7.* Springer link, e-ISBN 978-1-4020-6893-5. Retrieved from ttp://www.springerlink.com/content/978-1-4020-6892-8/#section=136323&page=4&locus=40.

doi: 10.1007/978-1-4020-6893-5

50. Ja tiek izmantota e n c i k l o p ē d i j a s informācija,

50.1. tad publicētas enciklopēdijas (poligrāfiski pavairota izdevuma) pieraksts ir šāds:

Autora uzvārds, iniciālis. (Izdošanas gads). Raksta nosaukums. In redaktora iniciālis/-i, uzvārds (Ed.), Enciklopēdijas nosaukums un Sējuma numurs slīprakstā (*Italic*) (lappuses, kurās raksts ievietots). Izdošanas vieta: Izdevējs.

P I E M Ē R S

Enciklopēdija (publicēta)

Nickerson, R. S. (2000). Teaching intelligence. In A. E. Kazdin (Ed.), *Encyclopedia of Psychology, Volume 2* (pp. 498–501). New York: Oxford University Press.

50.2. tad nepublicētas enciklopēdijas pieraksts ir šāds:

Raksta nosaukums. (Gads). Enciklopēdijas nosaukums slīprakstā (*Italic*), sējuma numurs, ja tāds ir. URL.

P I E M Ē R S

Enciklopēdija (nepublicēta)

Evolutionary Socialism. (2011). *Encyclopedia Britannica*. Retrieved from:

http://www.britannica.com/EBchecked/topic/197496/Evolutionary-Socialism

**4.2. Žurnāls, tā raksts**

51. Ja tiek izmantots ž u r n ā l s,

50.1. norādi uz publicēta žurnāla (poligrāfiski pavairota izdevuma) rakstu pieraksta šādi:

Autora uzvārds, iniciālis. (Izdošanas gads). Raksta nosaukums. Žurnāla nosaukums slīprakstā (*Italic*), sējums (Numurs), lappuses, kurās raksts ievietots žurnālā.

P I E M Ē R S

1. Kirk, J. J. (1994). Putting outplacement in its place. *Journal of Employment Counseling*, 31(2), 14–18.
2. Thorson, J. A., & Powell, F. C. (1993). Development and validation of a multidimensional sense of humor scale. *Journal of Clinical Psychology*, 4(49), 13–23.

50.2. norādi uz žurnāla rakstu no datu bāzēm pieraksta šādi:

Autora uzvārds, iniciālis. (Izdošanas gads). Raksta nosaukums. Žurnāla nosaukums slīprakstā (*Italic*), sējums (Numurs), lappuses, kurās raksts ievietots žurnālā. Datubāzes nosaukums. doi.

P I E M Ē R S

Bulpitt, H., & Martin, P. J. (2005). Learning about reflection from the student. *Active Learning in Higher Education*, 6 (3), 207–217. Retrieved from: Sage Journals Online. doi: 10.1177/1469787405057751.

**4.3. Laikraksts, tā raksts**

51. Ja tiek izmantots l a i k r a k s t s:

51.1. norādi uz publicēta autora rakstu noformē šādi:

Autora uzvārds, iniciālis. (Izdošanas gads, datums). Raksta nosaukums. Laikraksta nosaukums slīprakstā (*Italic*), numurs, lappuse, kurās raksts ievietots laikrakstā.

P I E M Ē R S

Kočāne, I. (2001, 23. aprīlis). Psiholoģija vecākiem. *Diena*, Nr. 1, 3. lpp.

51.2. norādi uz publicētu rakstu bez atsauces uz autoru noformē šādi:

Raksta nosaukums. (Publicēšanas gads, datums). Laikraksta nosaukums slīprakstā (*Italic*), Numurs, lappuse, kurā raksts ievietots laikrakstā.

P I E M Ē R S

Multitude of species face climate threat. (2010, March 5). *New York Times*, No 14, p. D1.

**4.4. Raksts konferences rakstu krājumā**

52. Ja literatūras sarakstā tiek iekļauti raksti no konferences rakstu krājuma,

52.1. tad pieraksts izdevumiem, kas publicēti latviešu valodā, ir šāds:

Autora uzvārds, iniciālis. (Izdošanas gads). Raksta nosaukums. Konferences rakstu krājuma nosaukums slīprakstā (*Italic*) (Konferences norises datums/-i), lappuses, kurās raksts publicēts konferences rakstu krājumā. Izdošanas vieta: Izdevniecība.

P I E M Ē R S

Kulberga, I. (2010). Komercdarbības būtības izpratne un komercdarbību studējošo speciālistu pašvērtējums Latvijā. RPIVA 5.Starptautiskās zinātniskās konferences rakstu krājums *Teorija praksei mūsdienu sabiedrības izglītībā* (25.–27.03.2010.), 151.–158.lpp. Rīga: RPIVA.

52.2. tad pieraksts izdevumiem, kas publicēti angļu valodā, ir šāds:

Autora uzvārds, iniciālis/-ļi. (Izdošanas gads). Raksta nosaukums. Konferences rakstu krājuma nosaukums slīprakstā (*Italic*), lappuses, kurās raksts publicēts konferences rakstu krājumā. Izdošanas vieta: Izdevniecība.

P I E M Ē R S

Plotka, I., Vidnere, M., Blumenau, N., & Strode, D. (2008). The ethnic identity and social adaptation in the different culture spheres for the different ethnical groups. Proceedings of the 10ᵗ ͪ Conference of the Children’s Identity and Citizenship in Europe Thematic Network Reflecting on Identities: *Research, Practice & Innovation*, 145–158. London: CiCe.

**4.5. Promocijas darbs, maģistra darbs,**

**diplomdarbs, bakalaura darbs vai nepublicēts ziņojums**

53. Ja literatūras sarakstā tiek iekļauts promocijas darbs, maģistra darbs vai diplomdarbs, tad pieraksts ir šāds:

Autora uzvārds, iniciālis. (Izdošanas gads). Promocijas darba/maģistra darba/ diplomdarba/ bakalaura darba nosaukums slīprakstā (*Italic*). (Augstskolas nosaukums, kurā promocijas darbs aizstāvēts, atrašanās vieta, valsts vai norāde par nepublicētu darbu).

P I E M Ē R S

1. Legzdiņa, S. (2009). *Izglītības iestādes vadības iespējas pedagogu darba motivācijas paaugstināšanā*. (Nepublicēts promocijas darbs).
2. Lang, M. (2005). *Psycho analyses and its applications in music research.* (Doctoral dissertation, Helsinki University, Helsinki, Finland).

54. Ja literatūras sarakstā tiek iekļauts ziņojums (nepublicēts materiāls), tad pieraksts ir šāds:

Autora uzvārds, iniciālis. (Prezentācijas datums, mēnesis, gads). Ziņojuma nosaukums slīprakstā (*Italic*). Ziņojuma veids. Prezentācijas vieta.

P I E M Ē R S

1. Koķe, T. (15.09.2009). *Par izglītības sistēmas strukturālās reformas norisi un plānotajiem pasākumiem tās tālākai īstenošanai*. Ziņojums. *Powerpoint* prezentācija. Rīga: Ministru kabineta ārkārtas sēde.
2. Liffers, M. (2006, August 30). *Finding information in the library*. Lecture notes distributed in the unit Functional Anatomy and Sports Performance 1102. Crawley, Western Australia: University of Western Australia.

*Piezīme: Lai arī šie literatūras avoti tiek pārbaudīti un var būt vērtīgi informācijas avoti, autoriem tomēr ir jāņem vērā arī iespējamie riski, kas varētu rasties pārpublicējot pietiekami neizpētītu, neprecīzu, tendenciozu vai pat maldīgu informāciju.*

**4.6. Ārējie normatīvie akti**

55. Ja literatūras sarakstā tiek iekļauti likumi, Ministru kabineta noteikumi vai kādi citi ārējie normatīvie akti, tad pieraksts ir šāds:

55.1. l i k u m i e m – Izdevuma nosaukums slīprakstā (*Italic*). Normatīvā dokumenta veids. Izdevējs: publicēšanas datums, mēnesis, gads.

55.2. Ministru kabineta n o t e i k u m i e m – Normatīvā dokumenta veids, publicēšanas datums, mēnesis, gads. Noteikumu numurs. Izdevuma nosaukums slīprakstā (*Italic*).

P I E M Ē R S

1. *Latvijas Republikas Satversme*. LR likums. Latvijas Vēstnesis: 01.07.1993.

2. Ministru kabineta 30.10.2010. noteikumi Nr.1075 *Valsts un pašvaldību institūciju amatu katalogs.*

**4.7. Iestādes publikācijas**

56. Ja literatūras sarakstā iekļauta iestādes publikācija, tad pieraksts ir šāds:

Institūcijas nosaukums. (Publicēšanas gads). Nosaukums slīprakstā (*Italic*). Publikācijas veids. Izdošanas vieta: Izdevējs.

P I E M Ē R S

1. Latvijas Republikas Valsts Statistikas komiteja un Latvijas Statistikas institūts. (1997). *Latvijas rajoni un lielākās pilsētas.* 1997. Statistikas gadagrāmata. Rīga: Latvijas Republikas Valsts Statistikas komiteja un Latvijas Statistikas institūts.
2. Izglītības un zinātnes ministrija. (2007). Programma Mūžizglītības politikas pamatnostādņu 2007.–2013. gadam ieviešanai. Rīga: Izglītības un zinātnes ministrija. Pieejams: http://izm.izm.gov.lv/upload\_file/ Normativie\_akti/ProgrammaLV\_PKD\_040311.pdf

**4.8. Publikācijas tīmekļvietnē**

57. Ja literatūras sarakstā tiek iekļauta publikācija, kas pieejama tīmekļvietnē, tad pieraksts ir šāds:

Autors vai par publikāciju atbildīgā institūcija. (Izdošanas gads vai pēdējās atjaunotās versijas datums). Nosaukums slīprakstā (*Italic*). Publikācijas veids. URL. Interneta resurss (bez gada)–angļu valodā (n.d.), latviešu valodā (b.g.)

P I E M Ē R S

1. Wells, G. (2002). *Learning and teaching for understanding: The key role of collaborative knowledge building*. Retrieved from http://people.ucsc.edu/~gwells/
2. Mieze, V. (21.10.2003.). *Eiropas Kopienas programmas projekts “Integrētās pieejas dzimumu līdztiesības veicināšana Latvijas politikās”*. Rokasgrāmata dzimumu līdztiesības principa ieviešanai uzņēmuma personālvadībā . Rīga: LR Labklājības ministrija. Pieejams: http://www.lm.gov.lv/text/151
3. Valsts jaunatnes iniciatīvu centrs. (16.05.2007). *VJIC pateicas izglītības pārvaldēm par valsts nozīmes pasākumu īstenošanu interešu izglītībā*. Preses relīze. Pieejams: http://izm.izm.gov.lv/aktualitates/informacija-medijiem/1195.html
4. *Behaviour modification.* (2007). Retrieved from <http://www.educational-psychologist.org.uk/behaviour.html>
5. Society of Clinical Psychology. (n.d.). *About clinical psychology.* Retrieved from http://www.apa.org/divisions/div12/aboutcp.html
6. *NAA Zinātniskās konferences Militārās sekcijas darbs*. [Attēls]. (2015.gada 8.decembrī). Pieejams: http://www.naa.mil.lv/index.php?&mh=akt\_bildes&galerija=570

58. Ja literatūras sarakstā tiek iekļauts videoieraksts, kas pieejams tīmekļvietnē, tad pieraksts ir šāds:

Producenta, autora uzvārds, vārda iniciālis vai institūcijas nosaukums (izdošanas gads). Nosaukums slīprakstā (*Italic*). [Ieraksta veids]. Izdošanas vieta: Ierakstu studijas nosaukums.

P I E M Ē R S

1. Latvijas Ārstu biedrība (2013). *Dzīvības cena 2013.* Praktiskās mācības Operatīvo dienestu un citu institūciju sadarbība transporta negadījuma ar daudz cietušajiem un iespējamu ķīmiskas vielas noplūdi seku likvidēšanā. [Mācību filmasvideoieraksts]. Rīga: Latvijas Ārstu biedrība.

2. Latvijas Ārstu biedrība (2017). Latvijas ārstu kongress *Dodot gaismu, sadegu* [Video]. Rīga: Latvijas Ārstu biedrība.

**5. CITĀTI UN ATSAUČU NOFORMĒŠANA**

**5.1. Citātu pieraksts**

59. Metodiskajā līdzeklī, citējot cita autora teikumus vai teikumu grupas, citātu liek pēdiņās.

60. Ir vairāki citāta pieraksta veidi:

60.1. citēts pilns teikums vai teikumu grupa, pirms kuras ir metodiskā līdzekļa autora teksts: teikuma beigu pieturzīme liekama pirms pēdiņām, bet aiz pēdiņām ir atsauce uz avotu un lappusi; punktu liek aiz tās

P A R A U G S

L. Kroniņa savā promocijas darbā raksta: “Atšķirībā no literatūras apskatā minētiem pētījumiem, netika konstatēta bērnu baiļu no zobārsta statistiski nozīmīgas korelācija ar bērna biedēšanu ar zobārstu kā soda metodi, zobārsta vizītes atlikšanu bez īpaša iemesla un vecāku negatīvās pieredzes pārrunāšanu bērna klātbūtnē” [26; 85].

60.2. citēts pilns teikums vai teikumu grupa, aiz kuras ir metodiskā līdzekļa autora teksts: citāta beigās liekams komats, tad – pēdiņas, aiz kurām ar mazo burtu turpinās autora teksts un tiek dota atsauce uz avotu un lappusi; punktu liek aiz tās

P A R A U G S

“Atšķirībā no literatūras apskatā minētiem pētījumiem, netika konstatēta bērnu baiļu no zobārsta statistiski nozīmīgas korelācija ar bērna biedēšanu ar zobārstu kā soda metodi, zobārsta vizītes atlikšanu bez īpaša iemesla un vecāku negatīvās pieredzes pārrunāšanu bērna klātbūtnē,” uzsver L. Kroniņa [26; 85].

60.3. citāts iekļauts teikumā pēc metodiskā līdzekļa autora teksta: pēdiņas liekamas pirms citējamā teksta daļas, kas rakstāma ar mazo burtu, tās beigās liekamas pēdiņas, tad atsauce uz avotu un lappusi, aiz kuras liekams punkts

P A R A U G S

L. Kroniņa norāda, ka pētījumu rezultātā neapstiprinājās izteikta korelācija starp “bērna biedēšanu ar zobārstu kā soda metodi, zobārsta vizītes atlikšanu bez īpaša iemesla un vecāku negatīvās pieredzes pārrunāšanu bērna klātbūtnē” [26; 85].

**5.2. Atsauču noformēšana**

61. Metodiskajā līdzeklī jābūt atsaucēm uz izmantotajiem literatūras avotiem. Tās nepieciešamas, lai norādītu uz cita autora darba vai idejas izmantojumu. Burtiska izmantoto avotu pārrakstīšana vai pārfrāzēšana bez atsaucēm vai norādes uz citējumu, nav pieļaujama un ir kvalificējama kā autortiesību pārkāpums un plaģiātisms.

62. Atsaucei jāļauj konstatēt, no kura izdevuma ņemta ideja vai citāts, kā arī noteikt tā atrašanas vietu (lappusi vai pantu) šajā avotā.

63. Atsaucēm ir īsa norādes forma, un tās izmanto gadījumos, ja metodiskajā līdzeklī:

63.1. citēts *Literatūras un avotu sarakstā* norādītā autora vai avota teksts;

63.2. analizēti *Literatūras un avotu sarakstā* norādītās personas vai personu grupas uzskati, kas atrodami konkrētos zinātniskos pētījumos u.tml.;

63.3. norādīti *Literatūras un avotu sarakstā* minētās personas vai personu grupas pētījumi, atklājumi vai darbos iekļautā informācija utt.;

63.4. izmantoti attēli, tabulas, formulas vai dati no *Literatūras un avotu sarakstā* norādītā.

64. Ir divi atsauču noformēšanas veidi:

64.1. atsauci drīkst rakstīt kvadrātiekavās, uzrādot bibliogrāfiskā izdevuma (avota) kārtas numuru, ar kādu izdevums ievietots pārskata literatūras sarakstā:

64.1.1. ja atsauce attiecas uz visu izdevumu: [10];

64.1.2. ja atsauce attiecas uz vairākiem izdevumiem: [6; 12], [4; 8; 14];

64.1.3. ja izmantota atsauce uz autora darba konkrētu lappusi ar kādu tabulu vai diagrammu, piemēram, tad kvadrātiekavās uzrāda atsauci gan uz izdevumu, gan lappusi minētajā avotā: [10; 31.lpp];

64.1.4. ja izmantota atsauce uz ārzemju autora darbu vai konkrētu darba lappusi, ārzemju autora vārda pirmo burtu un uzvārdu tekstā raksta latviešu valodā, – aiz tā apaļajās iekavās slīprakstā (*Italic*) raksta uzvārdu oriģinālrakstībā, bet atsaucē uzrāda izdevumu un lappusi minētajā avotā

P A R A U G S

V. K. Šina (*W. K. Shin*) un līdzautori pētījumā pierādīja, ka vecākiem, kas paši baidās no zobārsta, ir ne tikai raksturīgas vājākas zināšanas par mutes veselību, bet arī viņu bērniem mutes veselība ir sliktāka, jo, iespējams, vecāki nesaprot informāciju par bērna diagnozi un ārstēšanas plānu. [14, 199.lpp.].

Minētajā pētījumā ...., ko J. Tērners (*Turner*) apstiprināja [10; 74.lpp].

64.2. atsauci drīkst rakstīt, izmantojot zemsvītras pierakstu (rīku joslā *References* un *Insert Footnote*):

64.2.1. aiz pēdējā vārda atbilstošās lappuses tekstā, uz kuru attiecas atsauce, raksta ciparu, izmantojot kāpinājuma pierakstu, bet minētās lappuses apakšā – kāpinājuma ciparu un pilnu bibliogrāfisko informāciju par avotu;

64.2.2. katru atsauci lappuses ietvaros numurē;

64.2.3. ja vienā lappusē ir vairākas atsauces uz vienu un to pašu avotu, tad pirmajā atsaucē uzrāda pilnu bibliogrāfisku aprakstu, bet nākamajā raksta vārdu “Turpat”

P A R A U G S

V. K. Šina1 (*W. K. Shin*) un līdzautori pētījumā pierādīja, ka vecākiem, kas paši baidās no zobārsta, ir raksturīgas vājākas zināšanas par mutes veselību, bet viņu bērniem mutes veselība ir sliktāka, jo, iespējams, vecāki nesaprot informāciju par bērna diagnozi un ārstēšanas plānu. [*Shin et al.,* 2014].

Minētajā pētījumā V. K. Šina2 (*W. K. Shin*) un līdzautori atklāja, ka ...

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Shin, W. K., Braun, T. M., Inglehart, M. R. (2014). Parents’ dental anxiety and oral health literacy: effects on parents’ and children’s oral health-related experiences. *Journal of Public Health Dentistry*. 12, 195–201.

2 Turpat.

65. Pieturzīmes teikumos ar atsaucēm:

65.1. ja atsauce attiecas tikai uz vienu teikumu, tad teikuma beigu pieturzīme liekama aiz atsauces iekavām;

65.2. ja atsauce attiecas uz vairākiem teikumiem vai visu rindkopu – sākumā liek teikuma gala pieturzīmi un tikai tad kvadrātiekavās seko izmantoto literatūras avotu numuri.

66. Ja metodiskā līdzekļa autors izstrādājis materiālu un/vai veicis pētījumu pats, piemēram, respondentu aptauju, tad, apkopotos rezultātus atspoguļojot tabulās vai attēlos, seko norāde: *autora / autores veidots.*

67. Metodiskajā līdzeklī, minot tiesību aktus (likumus, MK noteikumus, pavēles utt.), atsaucē norāda pilnu tiesību akta nosaukumu, pieņemšanas laiku un konkrētu tā pantu vai punktu.

68. Izmantojot no iestāžu nepublicētajiem materiāliem aizgūtus datus, tabulas, aprēķinus utt., norāda atsauci uz datu avotu.

69. Atsaucoties uz attēliem, tabulām, formulām vai pielikumiem, apaļajās iekavās raksta vārda „skatīt” saīsinājumu ar numuru, iekavās iekļauto informāciju slīpinot, piemēram, (*skat. 4.4.attēlu*), (*skat. 4.6.tabulu*), (*skat. 4.6.formulu*), (*skat. 4.pielikumu*) vai (*skat.* *pielikumu*).

70. Ja metodiskajā līdzeklī kāds avots tiek lietots vairākkārt, tad pilnu tā nosaukumu atsaucē norāda tikai pirmo reizi, pēc tam var lietot saīsinātu nosaukumu:

70.1. tikai autoru, darba nosaukumu un lappusi – literatūras avotiem;

70.2. tikai akta nosaukumu un pantu – tiesību aktiem.

71. Ja vienā lappusē ir vairākas atsauces uz vienu un to pašu avotu, tad pirmajā atsaucē dod pilnu literatūras aprakstu, bet nākamajā – aprobežojas ar vārdu „turpat”, krievu valodā „там же”, angļu valodā „ibid”, norādot avota lappuses numuru.

**6. ATZINUMS PAR METODISKO LĪDZEKLI**

A logo with numbers and text

Description automatically generated

Eiropas Sociālā fonda Plus projekts Nr.4.1.2.6/1/24/I/001“Izglītības iespēju nodrošināšana ārstniecībā iesaistītajām personām”

RECENZIJA

par \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Visu autoru vārds, uzvārds un pilns metodiskā līdzekļa nosaukums)

1. Metodiskā līdzekļa aktualitāte, novitāte, profesionālā nozīmība un pielietojuma iespējas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Metodiskā līdzekļa mērķa, uzdevumu, struktūras un satura, kā arī secinājumu, priekšlikumu, ja attiecināms, pamatotība un atbilstība mērķa sasniegšanai

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Metodiskā līdzekļa zinātniskā vērtība un autora izpratne par tēmu (tēma paplašināta, sašaurināta, atbilstoša) konkrētās jomas un mērķauditorijas kontekstā

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Literatūras sarakstā minēto avotu aktualitāte un izmantošanas apjoms

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Metodiskā līdzekļa noformējuma atbilstība “Metodiskā līdzekļa izstrādāšanas un noformēšanas kārtībai”

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Metodiskā līdzekļa valodas kvalitāte (tekstā pamanītās valodas un zinātniskās kļūdas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Jautājumi un/vai ieteikumi metodiskā līdzekļa autoram

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Rekomendācija publicēšanai (atzīmēt atbilstošo ar “٧”:

publicēt;

pilnveidot un publicēt;

pilnveidot un atkārtoti recenzēt.

Eksperts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Paraksts) (Zinātniskais grāds, vārds, uzvārds)

Rīgā \_\_\_\_\_\_.gada \_\_\_. \_\_\_\_\_\_\_\_\_\_\_\_\_